open-index/open-wikipedia-markdown huggingface dataset:
پطوليمايوس لموري

**پطوليمايوس لموري** ؤلا **پطوليمايوس لموريطاني** (مات ف 40 ميلادية) كان ولد لماليك يوبا تّاني ؤ لماليك لّخراني ديال مملكة موريطانية، ؤ لّخراني من سّلالة لپطليمية. جدّاتو من مّو، كليوپاطرا سيليني، هيّا كليوپاطرا سّابعة لماليكة لمصرية لمشهورة، ؤ جدّو من مّو هوّا لجينيرال رّوماني ماركوس أنطونيوس. پطوليمايوس ب هادشي كانو عندو ؤصول أمازيغية، رومانية، ؤ يونانية. ؤ كانت عندو علاقة قرابة تا معا بزاف د لأباطيرا ؤ شّخصيات سّياسية رّومانية، بحال يوليوس قيصر، كاليݣولا ؤ نيرو.

## حياتو
پطوليمايوس ف لغالب تزاد ف قيصرية (دابا شرشال ف دزاير). واليديه سيفطوه ل روما باش يتربّا فيها، ؤ ياخد تعليم روماني. مابين 19 ؤ 21 ميلادية رجع ل موريطانية، ؤ تقاسم لحكم معا بّاه يوبا، لي مات ف 23 ميلادية، باش يولي پطوليمايوس ماليك كليان د روما. پطوليمايوس عاون روما باش يقضي على تورات أمازيغية، بحال تّورة د تاكفاريناس لي بدات ف 17 ميلادية ؤ تسالات ب نتيصار د رّومان ف عام 24، وخا كانو خسائر بزاف من لأطراف بجوج. على هاد لولاء لي بيّنو ل روما، پطوليمايوس تّعتابر صديق و حليف، ؤ مجلس شّيوخ رّوماني أكّد لمنصب ديالو كا ماليك د موريطانية ؤ عطاه صولجان د لعاج و طوݣا مطرّزة ب دّهب كا جايزة رمزية.
تصغير|تصويرة ديال تّمتال د لماليك پطوليمايوس لموري من لمتحف د تّاريخ ؤ لحضارات ف رّباط
پطوليمايوس كان كيزور مدينة لإسكندرية ف مصر ف شلا مناسبات. تجوج ب أميرة سورية سميتها يوليا ؤرانيا، لي كانت من عائلة ملكية ديال إيميصا (دابا حمص ف سوريا)، ؤ ولدو بنت لي هيّا دروسيلا صّغيرة، لي تزادت ف ؤلا مورا عام 38 ميلادية. ف عام 40، عرض عليه لإمبراطور كاليݣولا لي كيجيه من جيهت مّو، باش يجي ل روما، ؤ پطوليمايوس لبّا دّعوة. كيتݣال بلي پطوليمايوس دخل ل لومفيطياطر لي كان غايتدار فيه عرض ديال لݣلادياطورات (مدابزة تال لموت مابين عبيد مدرّبين) ب لبسة قوقية لي عجبات لحاضرين. كاليݣولا غار منو، ؤ يقدر يكون هادا هوّا سّباب علاش أمر ب لقتل ديالو. لقتيلة ديالو غادي تشعل تورات ف مملكة موريطانية، أشهر وحدة هيّا تورة إديمون. من بعد ما خمادت تّورة ف 44 ميلادية، لإمبراطور كلاوديوس أمر ب تقسيم موريطانية ل جوج أقاليم هوما موريطانية طّنجية (شمال لمغريب) ؤ موريطانية لقيصرية (شمال غرب دزاير).

## مصادر

تصنيف:موريطانية
تصنيف:وفيات 40
تصنيف:زيادة 9 قبل لميلاد
تصنيف:ملوك د موريطانية
تصنيف:مقالات فيها مصدر و 3000 بايت
تصنيف:أمازيغ د لقرن 1 قبل لميلاد
فرانك درييك

**فرانك ضونالد درييْك** (مزيود ف 28 ماي 1930، مات ف 2 شتنبر 2022) عالم د لفلك ؤ أصطروفيزيسيان ميريكاني. درييك معروف سيرتو ب لأعمال ديالو ف لبحت على لكائنات لفضائية، ب لخصوص تأسيس مشروع سيتي ()، لي ف إطارو بدا أول مراقبة ديال سينيال د تّواصل من برا د لأرض ف 1960. ؤ هوّا مول لمتساوية د درييك، لي كيتحسب بيها لعاداد د لحضارات لعاقلة لمومكينة ف مجرة مجرّ لكبش بشكل حتيمالي. ؤ كان قادّ لميصاج د أريسيبو، لي تصيفط ل تّجمع نّجمي م 13، ؤ كيحتاوي على معلومات عامة على لبشرية ؤ على لأرض.

بنتو نادية درييك صحافية معروفة خدّامة معا ناشيونال دجيوڭرافيك.

## مصادر

تصنيف:لفلك
تصنيف:زيادة 1930
تصنيف:وفيات 2022
لقرون لوسطانية

[تصغير|رسمة من لقرون لوسطانية ف [فرانسا، كاتمتّل تلاتة د طّبقات ديال لمجتمع لؤروپي: لفرايليا لي شادين لكانيسة، لفرسان لي كيمتّلو لعسكر، ؤ لفلاحين.]]
**لقرون لوسطانية** ؤلا **لفترة لوسطانية** (ب لعربية *العصور الوسطى*، ب  ؤلا *Middle Ages*) سمية كاتّطلق على فترة ف تّاريخ د ؤروپا، لي كاتبدا تقريباً من لقرن 5 ؤ كاتّسالا ف لقرن 15. هاد لموصطلح كيشير ل مرحلة نتيقالية ف ؤروپا، من فاش طاحت لحضارة رّومانية ب سقوط لإمبراطورية رّومانية لغربية، تال فاش بدات لفترة د نّوضة ف ؤروپا.

لفترة لوسطانية جات مور لفترة لقديمة ؤ قبل من لفترة لعصرية، ؤ كاتقّسم هيّا براسها ل 3 د لفترات هوما لفترة لمبكّرة، لفترة لعالية، و لفترة لمعطّلة.

## مصادر


تصنيف:تاريخ
تصنيف:ؤروپا
تصنيف:لعصور التاريخية
تصنيف:لقرن 5
تصنيف:تاريخ د ؤروپا على حساب لفترة
تصنيف:لقرن 6 ف ؤروپا
تصنيف:لقرن 7 ف ؤروپا
تصنيف:لقرن 8 ف ؤروپا
تصنيف:لقرن 9 ف ؤروپا
تصنيف:لقرن 10 ف ؤروپا
تصنيف:لقرن 11 ف ؤروپا
تصنيف:لقرن 12 ف ؤروپا
تصنيف:لقرن 13 ف ؤروپا
تصنيف:لقرن 14 ف ؤروپا
تصنيف:لقرن 15 ف ؤروپا
جاستن بيبر

**دجاستن درو بيبر** (تولد ف 1 مارس 1994) هو مغني پوپ و أر أند بي و كاتب أغاني كندي.

## كاريير
دجاستن بيبر بدا لغنا ف عام 2008، كتاشفو مدير لمواهب سكوتر براون، هو لي ولا مدير أعمالو دابا، على طريق سيت يوتيوب، حيت عاود غنّا أغاني ل مغنيين بحال كريس براون، وني-يو، و أشر، و دجاستن تيمبرلينك.

تعاقد معا شركة "آر بي إم جي ريكوردز"، و صدر أول ألبوم ديالو *لعالم ديالي* ف أواخر عام 2009، لي خدا تّصنيف "پلاتينوم" ف لميريكان و ولّا أول فنان ف لعالم عندو سبعة د لأغاني ف ليستة *بيلبورد هوت 100* من أول ألبوم ليه.

## مصادر


تصنيف:ناس حيين
تصنيف:زيادة 1994
دريك

**أوبري دريك ڭراهام**، (مزيود ف 24 أكتوبر 1986) و لمعروف بسميت **دريك** هو مغني راپ، كاتب أغاني، ممثل، منتج، و بيزنيسمان كانادي. كيتّعتابر دريك شخصية بارزة ف لموسيقى د رّاپ.

حصل على التقدير ل أول مرة من خلال تألقو ف لمسلسل لتلفزيوني الدرامي *دڭراسي: لجيل التالي* (2001–2007). كان باغي يدير لكاريير ديالو ف لموسيقا، فا غادر لمسلسل و صدر أول ميكستيپ *روم فور إمپروڤمنت* (2006). موراها صدر ميكستيپات *كمباك سيزون* (2007) و*سو فار ڭون*(2009)، قبل التوقيع مع شركة ليل وين يونڭ موني إنترتينمنت.

لألبوم د الستوديو اللول ديالو *ثانك مي لايتر* ف عام 2010، و بان لمرة اللولة ف لميريكان *بيلبورد* 200. و حقق نجاح كبير مع *تيك كير*(2011)،  ونجاح تجاري مع *ناثينڭ واز ذا سيْم*(2013) و *إف يو أر ريدينڭ ذيس إتز تو ليْت* (2015)؛ حصلو لألبومات لي موراهوم بجوج على شهادة متعددة الپلاتين ف ميريكان. شد ألبوم دريك الرابع *فيوز* (2016) قمة *بيلبورد* 200 ل مدة 13 سيمانة مامتابعاش.

## مصادر


تصنيف:زيادة 1986
تصنيف:موغني ميريكاني
تصنيف:ناس حيين
إكس إكس إكس تينتاسيون

**دجاسيه دوين ريكاردو أونفروي** (ب ) (مزيود ف 23 يناير 1998 – مات ف 18 يونيو 2018) مشهور ب سميت **إكس إكس إكس تينتاسيون** () هو مغني راپ ميريكاني و كاتب أغاني راحل.

أونفوري تولد و كبر ف پلانتيشن ف فلوريدا، و دوز ݣاع طفولتو ف لاودرهيل. بدا كايكتب لأغاني فين خرج من مركز إصلاح ل لمراهقين و صدر لأغاني لّولة من خلال لپلاطفورم د ساوندكلاود ف يونيو 2013 بعنوان "News/Flock". كان رمز بارز ف ساوندكلاود راپ. صدر أونفروي لألبومات لّولة ديالو يوم 25 غشت 2017 بعنوان *17*، و تلاه ألبوم "؟" يوم 16 مارس 2018. و تصدر ألبومو لخر ليستة بيلبورد 200 فيساع. و تكلاصاو جوج أغاني ديالو "Sad!" و "Changes" ف تّرتيب السابع و سبعة و تلاتين ف ليستة بيلبورد هوت 100. ف 18 يونيو 2018، شي حد تيرا على أونفروي ب فردي ف ديرفيلد بيتش، شّي لي أدّا ل لموت ديالو.

## مصادر


تصنيف:زيادة 1998
تصنيف:وفيات 2018
تصنيف:موغني ميريكاني
ساوند كلاود

**ساوند كلاود** هو موقع ويب ديال لموسيقى و الصوتيات كيمكّن لأي واحد منين يسجّل صوت ؤلا غنية خاصين بيه يشاركهوم. كيعطي ساوند كلاود لإمكانية ديال تسجيل صوت و تدخالو بسهولة، و لمشاركة ديالو باش يتمزكو ليه صّحاب ولا أي واحد. و كيتّعتابر تا سيت ديال الشبكات جّتماعية، كيجيو ل سّيت كتر من 175 مليون شخص ف كلا شهر، و متوفر كا أپليكاسيون ف تيليفون حتاهو.

## مصادر

## مزاود
* سيت رسمي

تصنيف:شركة
تصنيف:تأسيسات د 2007 ف ألمانيا
تصنيف:تأسيسات د 2007 ف الولايات المتاحدة د ميريكان
دجينيوس (سيت ويب)

**دجينيوس** (ب ) لي كانت سميتو شحال هادي **راپ دجينيوس** (ب ) شركة ميريكانية د لإعلام الرقمي. تأسس لموقع عام 2009 من قيبال طوم ليمان، إيلان زيكوري، و مهبود موڭادام. هاد سّيت كيخدمو بيه بزاف د نّاس باش يقراو شّروح ديال كلمات لأغاني،، و قصص إخبارية، و مصادر، و وتائق. فاش تّطلق سّيت نّهار لّول كان تّركيز ديالو على موسيقى لهيپ هوپ. توسع لموقع ف عام 2014 و دخلو شكال خرة من وسائل لإعلام و لأغاني، بحال لپوپ, موسيقى د ريذم أند بلوز, و زادو إضافت حقل ل تّعليق على لأغاني و الشروحات. و ف نفس لعام دخلو أپليكاسيون ديالهم حتى ف لأيفون. و ف 2014 دخلو حتى ف الاندرويد. عام 2016 و 2017 ، بدات شركة فإنتاج محتوى ڤيديو أصلي ولاو كيركزو على لموسيقى وكايجيبو فنان فلموسيقى نيشان.

## مصادر

## وصلات خارجية
سيت رسمي

تصنيف:شركة
تصنيف:راپ
تصنيف:موسيقى
تصنيف:2009
ويليام، أمير د ويلز

**ويليام، أمير د ويلز**، سميتو لكاملة **ويليام أرثر فيليپ لويس** (مزيود ف 21 يونيو 1982) هوّا عضو ف لفاميلة لملكية د بريطانيا، ؤ ولي لعهد د لمملكة لمتحدة من 8 شتنبر 2022، ملي طلع بّاه لماليك تشارلز تّالت ل لعرش. مّو هيّا لأميرة ديانا لي كانت ماتت ف 1997.

ف 2011، خدا لّقب ديال دوك د كامبريدج، قبلما تجوج ب كاترين ميديلتون. ف شتنبر 2022، خدا لّقب ديال دوك د كورنوال لي كيرافق لمنصب ديال ولي لعهد. نّهار لي موراه خدا لّقب ديال *أمير د ويلز* لي تاهوا كيكون عند ولي لعهد د بريطانيا.

## مصادر


تصنيف:زيادة 1982
تصنيف:السياسة د النݣليز
تصنيف:ناس حيين
تصنيف:ناس د لندن
محمد بودهان

**محمد بودهان** (مزيود ف 1952 ف سلوان، توفى ف 20 يناير 2026) كاتب ؤ موناضيل أمازيغي مغريبي. كان ؤستاد ديال لفلسفة ؤ موفتيش تعليمي ؤ صحافي. عندو مجموعة د لمقالات ؤ لكتوبا على لأمازيغية ؤ دّاريجة، ؤ سّياسة لّوغاوية ف لمغريب. كان مؤسس ديال جورنال تاويزا لي كايتنشر ب لأمازيغية.

## كاريير
محمد بودهان خدا ليصونص ف لفلسفة عام 1978، و ليصونص خرة ف لقانون لخاص عام 1985. خدم من 1971 موعليم ؤ موراها ؤستاد د لفلسفة، ؤ ولّا منبعد موفتيش ممتاز د لفلسفة ف نيابة الناضور (تقاعد ف 2012). ف 2003، تعيّن عضو ف لمجلس لإداري ديال لمعهد لملكي د تقافة لأمازيغية قبل ما ينساحب منو ف 2005 معا ستة د لأعضاء لخرين. هوّا موناضيل جمعاوي، صحفي، مودير د نّشر ديال لمجلة شّهرية "تاويزا" من 1997 تال 2012، ؤ موناضيل ف لحركة لأمازيغية.

بودهان معروف بلي لكتابات ديالو حاولات تصحّح مجموعة د لمفاهيم، بحال "لهوية"، "التعريب"، "ضّاهير لبربري"، "لوحدة"، و “تّعدد”.

## خدمتو
* 
* 
* 
* 
* 
* 

## مصادر

## مزاود
* مقالات د محمد بودهان ف هيسپريس

تصنيف:كتاتبيا مغاربا د لقرن 21
تصنيف:زيادة 1952
تصنيف:ناس تزادو ف سلوان
تصنيف:مقالات فيها مصدر و 3000 بايت
تصنيف:وفيات 2026
إنسطاڭرام

**إنسطاݣرام** (ب ) (كيختاصروه لمغاربة بسميت إنسطا) هو سربيس و شبكة جتماعية ميريكانية ديال لمشاركة د تّصاور ؤ لڤيديوات، تابعة ل شركة ميطا (لي كانت سميتها "فيسبوك").

شّركة د إنسطاݣرام أسسها كيڤن سيسطروم، و مايك كريݣر، و بانت لمرة لّولة ف أنظمة د أي ؤ إس ف أكتوبر 2010. ف أبريل 2012 تطلقات لڤيرسيون د أندرويد، تبعاتها لڤيرسيون د دّيسكطوپ ف نونبر 2012 مع مزايا محدودة مقارنةً ب لڤيرسيونات د تّيليفون. ف يونيو 2014 خرجات أپليكاسيون د إنسطاݣرام د فاير. ف أكتوبر 2016 خرجات لڤيرسيون ديال ويندووز 10.

لخدايميا بإمكانهم تصفح محتوى لخدايميا لخرين و يقدر لواحد يتفرج ف لمحتوى لي شايع بزاف. يمكن شخص لي عجبوه تصاور د شي كونط يتابع داك لكونط. لميزة ديال لقصص مخدّمة من طاراف 500 مليون خدايمي بشكل يومي.

بعدما تّطلق ف عام 2010، حصد إنسطاݣرام شعبية كبيرة، ب مليون خدايمي مقيّد ف ضرف شهر، و 10 د لملاين خدايمي ف خلال عام، و مليار خدايمي معا حلول يونيو 2018. ف أبريل 2012، شرات شركة فيسبوك شركة إنسطاݣرام بتمن مليار دولار ميريكاني تقريباً على شكل فلوس و سطوك د لبورصة. و ف أكتوبر 2015 كتر من 40 مليون د تّصاور تنشرات على منصة إنسطاݣرام. بزاف كيشكرو ف إنسطاݣرام بعدما تبدلات لانطيرفاص د لكونط د لخدايمي، و تطورات سّياسة ديال لخصوصية ف لاپليكاسيون، و الرقابة على لمحتوى لي ماشي قانوني ؤلا ماشي مقبول لي كيأپلوديوه لخدايميا.

## مصادر


تصنيف:شركة ميريكانية
تصنيف:سيت ميريكاني
تصنيف:مقالات فيها مصدر و 3000 بايت
تصنيف:تأسيسات د 2010 ف الولايات المتاحدة د ميريكان
وليد شديرة

**وليد شديرة**، تولد ف 22 يناير 1998 ف لوريطو، هو كوايري مغريبي كيلعب أباسونطر معا لفرقة صبليونية إسپانيول برصلونة ف ليڭا.
## حياتو

### لبدية
تولد شديرة ف 1998 ف مدينة لوريطو ف وسط فاميلة مغريبية أصلها من بني ملال هاجرات ل طاليان قبل مايتزاد ب عشر سنين. باه عزيز حتا هو كان كوايري كيلعب ف لهوجوم ف لمغريب. خوه صغير محمد حتا هو كيلعب كورة ف نفس لپوصط معا لفرقة د سانجيوسطيزي.

بدا يلعب شديرة كورة ف لعمر د خمس سنين معا لفرقة د مدينتو، لي دخل ف لفرقة لولة ديالها ملي دار صطاش لعام. دوز شديرة ربع سنين لولة ديال لكاريير ديالو ف لأقسام سفلية د لهواة ف طاليان.

### لكاريير معا لفراقي
ف 10 يوليوز 2019، سنا كونطرة ديال تلت سنين معا لفرقة د پارما ف سيري أ، لي سلفاتو موراها ل أريتسو ف سيري سي.

دار لبدية ديالو لحتيرافية معا أريتسو ف سيري سي ف 25 غشت 2019 ضد ليكو. بدا لماطش أساسي ؤ خرج ف دقيقة 65.

ف 31 يناير 2020، مشا إعارة ل لفرقة د ليكو.

ف 4 شتنبر 2020، مشا مسلف ل مانطوڤا.

ف 18 يوليوز 2021، مشا مسلف ل باري. ف 30 يونيو 2022، فعّلات باري لبند ديال شريان ؤ سنات معاه كونطرة د تلت سنين حتال يونيو 2025.

### لكاريير معا لمونتخاب
ف 12 شتنبر 2022، عيطلو لمودريب د لمونتخاب د لمغريب وليد رݣراݣي باش يلعب جوج ماتشات أميكال ضد تشيلي ؤ لپاراݣواي.

## إحصائيات
### معا لمونتخاب
طابلو تالي كيليستي لماتشات د لمونتخاب د لمغريب لي شارك فيهم وليد شديرة من 23 شتنبر 2022 حتال دابا.

## جوايز
* سيري سي: 2021-22 (لمجموعة تالتة)
* لعاب د شهر ف سيري ب (شتنبر 2022)

## مصادر

## مزاود
* 

تصنيف:زيادة 1998
تصنيف:كوايري طالياني
تصنيف:كوايري مغريبي
تصنيف:ناس حيين
تصنيف:مقالات فيها مصدر و 3000 بايت
وارسو

**وارسو** (ب لپولونية **Warszawa**، *ڤارشاڤا*) هيّا أكبر مدينة ف پولونيا ؤ لعاصيمة ديالها. لمدينة جات على واد ڤيستولا ف شمال وسط لبلاد، ؤ عاداد سّكان ديالها ف لإحصاءات رّسمية واصل ل 1,8 مليون شخص، ؤ 3,1 مليون ف لمجموع ف لمنطقة لميطروپوليطانية لي تابعة ليها، شّي لي كيخلّيها سابع أعمر مدينة ف ليتيحاد لؤروپي.

وارسو شادة تيساع ديال 517 ك²، ؤ مقسّمة ل 18 زونة (ؤلا حومة)، بينمّا لمنطقة لميطروپوليطانية شادة 6100 ك². وارسو كاتّعتابر مدينة عالمية ؤ مركز تقافي ؤ سياسي ؤ قتيصادي موهيم ف لعالم، ؤ هيّا لموضع ديال لحوكومة ؤ لأجهيزا د دّولة ف پولونيا.

وارسو ف لأصل كانت قرية صغيرة د لحوّاتا ف منطقة مازوڤيا، تا قرر لماليك د پولونيا سيڭيسموند تّالت باش يحوّل لعاصيمة ديالو من كراكوڤ ل وارسو، ف لقرن 16. وارسو كانت تا لعاصيمة ديال ليتيحاد د پولونيا ؤ ليتوانيا تال 1795، ؤ لعاصيمة ديال دوكية د وارسو تحت لحكم ديال ناپوليون بوناپارت.

تّورة صّيناعية جابت بزاف د نّاس ليها باش يقلّبو على فوراص د لخدمة، ؤ داكشي علاش زداهرات ؤ تزادو سّكان ديالها بزاف. كانت معروفة ب لمعمار لمتناسق ؤ زّوين ديالها، تا تعرّضات ل لقصف ؤ تّدمير شبه لكامل ف لحرب لعالمية جّاوجة، ؤ تقتلو ؤ تهجّرو أغلبية د سّكان لأصليين ديالها.

لمدينة فيها وحدين من أهم لمراكز ديال لأبحات ف ؤروپا، ؤ بزاف د شّركات لعالمية حالين فروع ديالهوم فيها. لبورصة د وارسو هيّا أكبر ؤ أهم وحدة ف ؤروپا لوسطانية و شّرقية. أعلى مبنى ف ؤروپا، ؤ أكبر مسرح ف لعالم كاينين ف وارسو.

## نوطات

## مصادر


تصنيف:پولونيا
تصنيف:مقالات فيها مصدر و 3000 بايت
ديبيان

تصغير|لوݣو ديال ديبيان
**ديبيان** (ب ) توزيع ديال لينوكس و هو عيبارة على بزاف ديال لبرامج لحرة ؤ ب كوض مفتوح لي طورها مشروع ديبيان لمدعوم من طاراف جماعة د لموبرميجين. هاد لمشروع دارو أيان موردوك ف 16 غشت 1993. أوّل ڤيرسيون ديال ديبيان (0.01) خرجات ف 15 شتنبر 1993. ديبيان هوّا أقدم سيستيم مبازي على نّوية د لينوكس. و هوّا سّاس ديال شلا توزيعات د لينوكس، بحال ؤبونتو.

## مصادر

## لمزاود
* موقع ديبيان الرسمي


تصنيف:سيستيم د تشغيل
لموعتاقال د أوشڤيتس

**لموعتاقال د أوشڤيتس** ؤلا **لموعتاقال د أوشڤيتس د لإبادة** (ب لألمانية **Auschwitz Konzentrationslager**، ب ختيصار **KL Auschwitz**) هوّا حبس ؤ موعتاقال د لإبادة كان مديور من طاراف نّازيين فاش حتلو پولونيا ف لحرب لعالمية جّاوجة. كيتكوّن هاد لحبس من مجموعة د لموركابات لحبسية، أهمها أوشڤيتس 1 لي تدار ف مدينة ؤشڤيتسيم لپولونية (ب لألمانية **Auschwitz**، ب لپولونية **Oświęcim**) أوشڤيتس 2 بيركيناو لي كانو فيه شّومبرات د لإعدام ب لڭاز، ؤ أوشڤيتس 3 مونوڤيتس، لي كان موعتاقال د لخدمة لقسرية تابع ل شركة إي ڭي فاربن ديال لمواد لكيماوية. كاينين عشرات د لموعتاقالات صّغار خرين تابعين ليه تاهوما.

هاد لموعتاقال كان أهم موضع فين طبّقو نّازيين ما سمّاوه لحل لّخراني ديال لقضية د ليهود. أوشڤيتس 1 كان ف لأصل مركز د لبوليس لپولوني، ؤ ف أبريل 1940، حوّلوه قوات لأمن لخاصة د ألمانيا نّازية، لمعروفين ب *شوتسشطافل* (ب لألمانية **Schutzstaffel**)، ؤلا بختيصار **SS**، ل موعسكار فين كيتشدو لمحابسيا د لحرب. ف لعاماين لّولة ديالو، أغلبية د لمحابسيا كانو پولونيين.

ف ماي 1940، تعيّنو موجرمين ألمانيين كا موضّافين باش يسيرو لموعتاقال، ؤ من هنا غادي تبدا سّمعة ديالو كا موضع ديال لقسوة ؤ تّعديب. لمحابسيا كانو كيتعرّضو ل ضّرب، تّعديب ؤ لإعدام ل أتفه لأسباب. ف غشت 1941، تدارو أول إعدامات ب لڭاز ل محابسيا پولونيين ؤ سوڤييت. و ف شّهر لي موراه بدا لبني ديال طّرف تّاني د لموعتاقال، أوشڤيتس 2 بيركيناو. مابين 1942 و لّخر د 1944، بداو نّازيين كيجيبو ليهود من جميع لمناطق لي سيطرات عليهوم ألمانيا.

كتر من 1,3 مليون شخص دازو من هاد لموعتاقال، منهوم 1,1 مليون تقتلو تماك. ضّحايا ديالو فيهوم 960.000 يهودي من جنسيات مختالفين (منهوم 865.000 تعدمو فيساع ب لڭاز معا لوصول ديالهوم ل لموعتاقال)، 74.000 پولوني، 21.000 من شعب رّوما، 15.000 ديال سّوڤييتيين، ؤ 15.000 ؤروپي من بلدان خرين. دوك لي ماتعدموش ب لڭاز، ماتو ب تّجويع، لعيا، لمرض، لإعدامات لفردية، ؤلا لعصا. كاينين لي ماتو تا ب تّجارب طّبية لي كانو كيديرو طّبا نّازيين.

ف تّاريخ لقصير ديال لموعتاقال، طراو فيه مجموعة د لأحدات بحال تورات ؤ محاولات د لهروب. من 802 محابسي لي حاولو يهربو يلّاه 144 لي صدقات ليهوم. يلاه 789 د لموضافين ديال لموعتاقال لي دازو من لمحكمة (15% من لمجموع)، ؤ شي وحدين منهوم تّحكم عليهوم ب لإعدام، بحال لكوماندان نّازي رودولف هوس. عدم سّتيجابة د لحولافا ف لحرب لعالمية جّاوجة، ب أنهوم يقصفو لموعتاقال ؤ سّكاكي د تّران لي كيدّيو ليه بعدما كانو لأخبار على شنو كان طاري فيه رايجين ف داك لوقت، باقي كيتّعتابر علامة ستيفهام كبيرة.

ملي قرّب لجيش لحمر سّوڤييتي ل لموعتاقال ف يناير 1945، بداو نّازيين كيزربو ف إعدام لمحابسيا ديال لموعتاقالات، ؤ تدمير لوتايق لي كاتّبت لجرائم لي طراو تماك. ف 27 يناير دخلو لعساكريا سّوڤييت ل أوشڤيتس، ؤ هاد نّهار كيتّعتابر دابا ليوم لعالمي ديال الدكرى د لهولوكوسط. ف لعقود لي تلاو لحرب، بزاف د نّاس لي نجاو من أوشڤيتس كتبو مودكرات ديالهوم على شنو طرا ليهوم تماك، ؤ كيفاش قدرو يتعايشو معا لحياة ديك سّاع ؤ موراها، بحال ڤيكطور فرانكل، پريمو ليڤي، و إلي ڤيزل. لموعتاقال د أوشڤيتس ولّا كيتّعتابر رمز ديال لهولوكوسط.

ف 1947، پولونيا أسّسات لمتحف لوطني ديال أوشڤيتس بيركيناو ف لموضع ديال أوشڤيتس 1 ؤ أوشڤيتس 2 بيركيناو، ؤ ف 1979 دخل ل لّيستة د ليونيسكو ديال تّرات لعالمي.

## مصادر


تصنيف:تاريخ د پولونيا
تصنيف:تاريخ د ألمانيا
تصنيف:لحرب لعالمية الجاوجة
تصنيف:مقالات فيها مصدر و 3000 بايت
تصنيف:تأسيسات د 1940 ف ألمانيا
دوايت أيزنهاور

**دوايت ديڤيد "إيكي" أيزنهاور** (بلينݣليزية: **Dwight David "Ike" Eisenhower**)،(تولد ف 14 أكتوبر 1890 ف طيكساس - مات ف 28 مارس 1969 ف واشينطون) كان عسكري و سياسي ميريكاني. كان هو الرئيس الرابع وتلاتين ديال لميريكان، و حكم فيها من 1953 حتال 1961. أيزنهاور كان قايد عام د لجيش د ميريكيان ف لحرب لعالمية جاوجة، و لمدير د لجامعة د كولومبيا (1948–1953) و أول قايد عام د الناطو (1951–1952).

لوقت اللي حكم فيه أيزنهاور تعرف ببزاف د لحوايج، منها باللي ساهم ف نقيلابات ف إيران و ݣواطيمالا، و عاون لجنوب ف لحرب د كوريا (كان هو اللي سالاها)، و فرانسا ف لحرب ديالها ف لاندوشين. ف لداخل د لميريكان كان شعبي بزاف، حيت تقاد مزيان لإقتصاد فوقتو.
## مصادر

## لمزاود
link=https://commons.wikimedia.org/wiki/Category:Dwight_Eisenhower?uselang=ary|20x20px تقدر تزيد شوف بزاف د تّصاور و لمعلومات ديال '''''دوايت أيزنهاور''''' ف ويكيميديا كومنز.


تصنيف:زيادة 1890
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:وفيات 1969
تصنيف:مقالات فيها مصدر و علاين 3000 بايت
سيمانة د لخدمة ؤ لويكاند

[تصغير|[كالوندري د لخدمة كيبانو فيه لحد ؤ سّبت كا نهارات د لعطلة (ويكاند) ب لون شيبي]]
**ليامات د لخدمة** ؤ **لويكاند** هوما أجزاء متكاملين د سّيمانة. هاد سّيستيم مستعمل ف أغلبية ؤلا جميع لبلدان باش يقسّم سّيمانة ل طرف كيخدمو فيه نّاس (يامات د لخدمة) ؤ طرف كيرتاحو فيه لخدّاما من لخدمة (لويكاند). هاد ليّام كايختالفو من بلاد ل بلاد. شي بلدان كاياخدو لويكاند الرسمي نهار لحد و شي وحدين خرين نهار السبت و شي وحدين خرين عوناتي نهار الجمعة (سيرتو لبلدان للي فيها غالبية مسلمة).

أصل كلمة ويكاند جاي من  لي كاتعني حرفياً اللخر د السيمانة.

أغلبية د لبلدان لإسلامية كيخدمو ب سيستيم لي نهار جّمعة كيكون فيه نهار د رّاحة، معا نهار لخميس ف بزاف د لحالات، ؤلا بوحدو ف لحالة ديال إيران. سّتيتناءات لي كاينين هوما لمغريب، تونس، موريطانيا، لإمارات، لبنان ؤ تركيا لي خدّامين ب سّيستيم لغربي.

## مصادر

تصنيف:سيمانة
طوماس دجيڤرسون

**طوماس دجيڤرسون** (بلينݣليزية: **Thomas Jefferson**)،(تولد ف 2 أبريل 1743 - مات ف 4 يوليوز 1826 ف ڤيرجينيا) كان محامي و مهندس و فيلسوف و ديپلوماسي و سياسي ميريكاني. كان هو الرئيس التالت ديال لميريكان (من 1801 ل 1809)، و محسوب من لآباء السبعة اللي أسسو لبلاد. دجيڤرسون هو لكتاتبي اللول ديال لإعلان د لإستقلال د ميريكان. كان هو لحاكم د ڤيرجينيا ف وقت لحرب د التورة (1779–1781)، السفير د ميريكان ف فرانسا (1785–1790)، و أول وزير خارجية د لميريكان (1790–1793)، تحت من الرايس جورج واشينطون.

ف لوقت اللي حكم فيه دجيڤرسون، تضوبلات لمساحة د لميريكان على جوج، و شرات لبلاد لولاية د لويزيانا من فرانسا (ف 1803).
## مصادر

## لمزاود
link=https://commons.wikimedia.org/wiki/Category:Thomas_Jefferson?uselang=ary|20x20px تقدر تزيد شوف بزاف د تّصاور و لمعلومات ديال '''''طوماس دجيڤرسون''''' ف ويكيميديا كومنز.


تصنيف:زيادة 1743
تصنيف:وفيات 1826
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:عوام 1800 ف الولايات المتاحدة د ميريكان
لبانضات د لحيداد

**لبانضات د لحيداد** (ب ) رواية ديال سّتيمپانك ؤ لفنطازيا ديال لكاتب لميريكاني براندن ساندرسون خرجات ف 26 يناير 2016. هاد رّواية هيّا سّاتّة ف سّيرية د ميستبورن، ؤ تّالتة ف سّيرية لفرعية د "واكس ؤ ويين" () لي كاتطرا ف لإيرا تّانية، 300 عام مورا لأحدات ديال لكتاب تّالت.

هاد رّواية مسبوقة ب ضلال د الدات (2015) ؤ متبوعة ب لمعدن لمفقود (2022).

## سينوپسيس
*لبانضات د لحيداد* هوما "عقولا د لحديد" أسطورية لي كانو عند لّورد لحاكم، ؤ لي كيتڭال بلي أي واحد خداهوم كاتولّي عندو لقدرات لخارقة ديالو. تا حد ماكان متيّق بلي هاد لحاجة باقة موجودة، ولاكين واحد لباحت من شعب لكاندرا ف مغامرة ديالو، ضرب تصويرة لي كاتبيّن شي حاجة لي تقدر تكون هيّا نيت هاد "لبانضات د لحيداد"، ؤ لباطال د لقصة واكسيليوم لادريان معا عشرانو تصيفط ف مهمة باش يبقشش جيهت مدينة "سيران جّديدة" ؤ يشوف شنو كاين. ف طريقو كيكتاشف لأهداف لحقيقية ديال عمو إدوارن لادريان، لي كيترأّس مونضامة سرية مسمّية راسها "لمجموعة".

## مصادر

تصنيف:ميستبورن
تصنيف:كتاب د 2016
بوريص دجونصون

**أليكساندر بوريص دي پفيفيل دجونصون** (مزيود ف 19 يونيو 1964) سياسي بريطاني لي كان رئيس د لحيزب لموحافيض لبريطاني ؤ رئيس لوزارا د لمملكة لمتحدة مابين 2019 و 2022. كان قبل من داكشي وزير د دّولة ل شّؤون لبرانية و شؤون لكومونويلت من 2016 تال 2018، و عمدة د لندن من 2008 تال 2016. كان عضو ف لبرلمان لبريطاني على جوج فترات، مابين 2001 و 2008، ؤ من 2015 تال دابا.

## حياتو
دجونصون قرا ف إلطون كوليدج ؤ دار دّراسات لكلاسيكية (تاريخ ؤ أداب د ليونان ؤ روما) ف جامعة ؤكسفورد. تّنتاخب رئيس ديال نّقابة د ؤكسفورد ف 1986. من 1989، كان مراسل ديال جورنال ديلي طيليڭراف، ؤ مابين 1999 و 2005 خدم معا مجلة ذ سپيكتيتور ديال سّياسة ؤ تّقافة.

خدا بزاف د لمناصب سّياسية، تا تّنتاخب رئيس د لحيزب لموحافيض لبريطاني ف 23 يوليوز 2019، ؤ رئيس لوزارا د لمملكة لمتحدة من نّهار لي موراه. لفترة د لحكم ديالو دازو منها جوج أحدات موهيمين هوما بريكزيت (خروج لمملكة لمتحدة من ليتيحاد لؤروپي) و جّايحة د كوڤيد 19.

ف دجنبر 2021، تبيّن بلي مسؤولين حوكوميين بريطانيين، منهوم بوريص دجونصون، حضرو ل جتيماع براسهوم مجموعين، شّي لي خرق لحكام د كوڤيد 19 لي كان معمول بيهوم ف لمملكة لمتحدة. ف أبريل 2022، توصّل دجونصون ب نوتيصة د لمحكمة (لي عادةً كيخلّص عليها بنادم غرامة)، ؤ ولّا أول رئيس د لوزارا لي كيتعرض ل حكم قضائي ف لفترة د لحكم ديالو.

ف 7 يوليوز 2022، علن بوريص دجونصون على سّتيقالة ديالو بعد سلسلة د لفضايح ف لحوكومة ديالو.

## مصادر


تصنيف:السياسة د النݣليز
تصنيف:رؤاسا د لوزارا د لمملكة لمتحدة
تصنيف:زيادة 1964
تصنيف:ناس تزادو ف نيو يورك
تصنيف:ناس حيين
تصنيف:مقالات فيها مصدر و 3000 بايت
لأزمة لحوكومية د لمملكة لمتحدة د 2022

[تصغير|[بوريص دجونصون ف لإعلان د سّتيقالة ديالو ف 7 يوليوز 2022]]
**لأزمة لحوكومية د لمملكة لمتحدة د 2022** طرات ف لبدية د يوليوز 2022، فاش 62 عضو من لحوكومة لبريطانية تّانية ديال بوريص دجونصون، من بين 179 ف لمجموع عتازلو لمناصب ديالهوم. منّهوم وزارا، سيكريتيرات خاصين د لبرلمان (لي كيتسمّاو تا "وزارا ف ضّل")، و مرسولين تيجاريين (ب ). لأزمة وصلات ل لأوج ديالها ملي رئيس لوزارا بوريص دجونصون علن على سّتيقالة ديالو من رياسة لحيزب لموحافيض لبريطاني ؤ رياسة لوزارا ف 7 يوليوز 2022.

لمنصب ديال دجونصون كان ديجا شهورا على لحكّاكة بسباب سلسلة د لفضايح د لحوكومة ديالو، ولاكين لفضيحة د كريس پينتشر (تّيهامات ب تحرش جنسي ضد واحد من لقيّاد د لحيزب لموحافيض، كريس پينتشر) هيّا لي كانت تّبنة لي قصمات ضهر جّمل.

## مصادر

تصنيف:السياسة د النݣليز
تصنيف:السياسة د لمملكة لمتحدة
إرلاندا

[تصغير|لݣزاير لبريطانية لي منهوم [بريطانيا لعضيمة (علّيمن)، ؤ إرلاندا (علّيسر)]]
**إرلاندا** (ب ) ݣزيرة ف شمال لمحيط لأطلاسي تابعة ل قارة ؤروپا ؤ جات ف شّمال لغربي ديال ؤروپا لقارية. عندها تيساع كيساوي علاين 84.421 كـ²، ؤ هيّا تاني أكبر لݣزاير لبريطانية، ؤ تالت أكبر ݣزيرة تابعة ل ؤروپا، ؤ مكلاصية نمرة 20 ف ترتيب لݣزاير د لأرض من حيت تّيساع. كيسيطر عليها موناخ موحيطي لي كيتميّز ب فرق صغير ف لحرارة مابين لفصول.

ف شّرق ديالها كاينة لݣزيرة د بريطانيا لعضيمة، لي كبر منها ب جوج مرات ؤ نص، ؤ معا كتر من 1000 ݣزيرة كيشكّلو مجموعين أرخبيل لي كيتسما لݣزاير لبريطانية.

سياسياً، لݣزيرة د إرلاندا مقسومة ل جوج بلدان هوما إرلاندا شّمالية و جمهورية إرلاندا.

## مصادر


تصنيف:جغرافيا د ؤروپا
صقيل (لفيزيك)

**الصقيل** ولا **الركيزة د الصقيل** (بالنݣليزية: **Principal of Inertia**؛ بالعربية: **مبدأ القصور**) فالفيزيك كايعني بلي شي كسدة غادا تكمل لحركة ديالها حتى تجي شي قوة برانية وتبدل ليها الزربة ولا ليتيجاه ديالها.

[تصغير|200بك|أنيماسيون ديال [پّونديلة د نيوتن|لپّونديلة د نيوتن محطوطة فوق نسخة د لكتوبة لمشهورين د نيوتن ب عنوان لؤصول لماطيماتيكة د لفلسفة طّبيعية (ماشي نسخة أصلية بطبيعة الحال و تّصويرة د نيوتن فوق من لغلاف غير مزيودة ك نوع د "لحرية لفنية")]]

كلمة الصقيل هو نيولوجيزم ب الداريجة لكلمة **Inertia** ب نّݣليزية وللي هو ختصار ديال عبارة **الركيزة د صقيل** () كيفما وصفو إسحاق نيوتن ف لقانون لّولاني دلحركة ديالو.

نيوتن كايݣول ف لقانون لّولاني د لحركة ديالو:




و لي طّرجامة ديالو ل دّاريجة كاتعطي:

## لئتيمولوجيا
كلمة **<span lang="en" dir="rtl">Inertia</span>** ب نݣليزية جاي من كلمة ***<span lang="la" dir="rtl">iners</span>*** ولا ***<span lang="la" dir="rtl">inert</span>*** ب لّاتينية و لي كاتعني *معݣاز* ولا *فاشل*.

## مصادر


تصنيف:لفيزيك
تصنيف:مقالات فيها مصدر و علاين 3000 بايت
تصنيف:مقالات ب عناوين فيها نيولوجيزم
تصنيف:كتلة
تصنيف:زربة
بريطانيا لعضيمة

[تصغير|لڭزاير لبريطانية لي منهوم بريطانيا لعضيمة (علّيمن)، ؤ [إرلاندا (علّيسر)]]
**بريطانيا لعضيمة** (ب ) ڭزيرة ف شمال لمحيط لأطلاسي تابعة ل قارة ؤروپا ؤ جات ف شّمال لغربي ديال ؤروپا لقارية. عندها تيساع كيساوي علاين 209.331 ك²، ؤ هيّا أكبر لڭزاير لبريطانية، ؤ أكبر ڭزيرة تابعة ل ؤروپا، ؤ تاسع أكبر ڭزيرة ف لعالم. كيسيطر عليها موناخ موحيطي لي كيتميّز ب فرق صغير ف لحرارة مابين لفصول.

ف لغرب ديالها كاينة لڭزيرة د إرلاندا، لي صغر منها ب كتر من نّص، ؤ معا كتر من 1000 ڭزيرة كيشكّلو مجموعين أرخبيل لي كيتسما لڭزاير لبريطانية.

سياسياً، لڭزيرة مقسّمة ل 3 د لبلدان هوما نّڭليز، سكوطلاندا ؤ ويلز، لي كاملين تابعين ل لمملكة لمتاحدة.

## مصادر


تصنيف:جغرافيا د ؤروپا
إرلاندا (توضيح)

هادي صفحة د التوضيح، كلمة **إرلاندا** يمكن يكونو عندها سيرتو هاد لمعاني:

* إرلاندا: ڭزيرة من لڭزاير لبريطانية
* إرلاندا الشمالية: بلاد تابعة ل لمملكة لمتاحدة ؤ جات ف شمال لڭزيرة د إرلاندا.
* جمهورية إرلاندا: بلاد مستاقلة ف لڭزيرة د إرلاندا

## بلدان مابقاوش
* إرلاندا لڭالية: إرلاندا قبل ماوصلو ليها نّورمانديين.
* اللوردية د إرلاندا: دولة تدارت مورا لغزو نّورماندي ف عام 1169.
* مملكة إرلاندا: مملكة كانت ف ڭزيرة إرلاندا مابين 1541 و 1800.
* جمهورية إرلاندا د 1798: جمهورية كليان توجدات ل مدة قصيرة ؤ كانت تابعة ل فرانسا

## بلايص خرين
* إرلاندا (بيرمودا): ڭزيرة ف بيرمودا
* إرلاندا (نوڤا سكوتيا): ڭزيرة تابعة ل كانادا
* إرلاندا الجديدة: ڭزيرة تابعة ل پاپوا غينيا الجديدة

تصنيف:صفحة توضيح
التبنة لي قصمات ضهر الجمل

**تّبنة** ؤلا **رّيشة لي قصمات ضهر جّمل** تعبير لي كيتّقصد بيه واحد لحادات صغير لي نّتايج ديالو كانت كبيرة بشكل ماشي متوقّع، بسباب تّراكم تّدريجي ديال لأحدات.

ف لعربية هاد لماتال معروف ب ****. عند نّڭالزا، كاين تعبير بحالو هوّا  لي كيختاصروه ب  ؤلا ب . هاد تّعبير ؤ تعبيرات بحالو (متلاً  *رّيشة لي قصمات ضهر لعودان*)، كانو مخدّمين ف لكتابات د نّڭالزا من لقرن 17، بحال ف هاد لمقطع من مداكرة لاهوتية مابين جوج فلاسفة طوماس هوبز ؤ دجون برامهول:


The last Dictate of the Judgement, concerning the Good or Bad, that may follow on any Action, is not properly the whole Cause, but the last Part of it, and yet may be said to produce the Effect *necessarily*, in such Manner as **the last Feather may be said to break a Horses Back**, when there were so many laid on before as there want but that one to do it.


## مصادر

تصنيف:لوغة
تصنيف:ستيتناء من طاݣ ناقصين تصاور
تصنيف:سببية
ليز تراس

**ماري إليزابيط تراس** (مزيودة ف 26 يوليوز 1975) سياسية بريطانية لي ولّات رئيسة د لوزارا د لمملكة لمتحدة من 6 شتنبر 2022 ؤ شادة تا رّياسة ديال لحيزب لموحافيض لبريطاني. كانت عضوة ف لبرلمان من 2010، ؤ شدات وزارات مختالفين تحت لحكم ديال رؤاسا د لوزارا بحال ديڤيد كاميرون، تيريسا ماي، ؤ بوريص دجونصون. أخر منصب كانت شدّاتو ديال وزيرة لخارجية مابين 2021 و 2022.

تراس هيّا أخر شخص شد لمنصب ديال رياسة لوزارا ف عهد لماليكة إليزابيط تّانية، لي ماتت يوماين مور تّعيين ديال ليز تراس، ؤ أول رئيس(ة) د لوزارا ف لعهد ديال لماليك تشارلز تّالت. ف 20 أكتوبر، علنات بلي غادي تستاقل من لمنصب ديالها، شّي لي جعلها مولات أقصر مدة د لحكم ف تاريخ رّؤاسا د لوزارا د بريطانيا.

## حياتها
ليز تراس قرات ف جامعة ؤكسفورد، ؤ نضمّات ل لحيزب لموحافيض ف 1996. كانت خدمات ف شركة شيل لبريطانية ديال لپيطرول ؤ لݣاز، ؤ موراها ف شركة كيبلز أند وايرز ديال طّيليكوم. فشلات جوج مرات باش تنجح ف نّتيخابات د مجلس لعموم لبريطاني (لموقابيل ديال مجلس نّواب ف لمغريب)، ؤ نجحات لمرة تّالتة ف 2010. قبل ماتنضم ل لحوكومة، كانت دافعات على مجموعة د لإصلاحات لمتعلّقة ب لعناية ب دّراري صّغار، تّدريس د لماط، ؤ لقتيصاد.

## مصادر


تصنيف:السياسة د النݣليز
تصنيف:رؤاسا د لوزارا د لمملكة لمتحدة
تصنيف:زيادة 1975
تصنيف:ناس حيين
تصنيف:مقالات فيها مصدر و 3000 بايت
لمعطي جوريو

**لمعطي جوريو** (مزيود ف 1934 ف رّباط، مات ف 4 يناير 2022 ف نفس لمدينة) هوّا سياسي ؤ ديپلوماسي مغريبي.

## كاريير
خدا دّوكتورا ف لعلوم سّياسية من جامعة تولوز.

مابين 1957 و 1964 كان مودير د شّؤون لإدارية ف وزارة لأشغال لعامة و ليتيصالات. ما بين عوام 1964 و 1971، شد منصب ديال لكاتب لعام د وزارة الداخلية، و تّختار ما بين عوام 1969 و 1970، باش يكون رئيس د لجاميعة لملكية لمغريبية د لكورة.

تعيّن لمعطي جوريو، ف 4 غشت 1971، وزير د لفلاحة و لإصلاح الزراعي، و بقا ف هاد لمنصب تال 2 نونبر 1972.

تّعين من 1973 ل 1977، سفير ف رومانيا، مابين عوام 1977 و 1978 سفير ف روسيا. و ف عام 1978 تّعين سفير ف سپانيا، و بقا شاد هاد لمنصب تال عام 1981.

من 1981 ل 1982 كان ولّا سفير د لمغريب ف ليبيا، موراها سفير ف كانادا مابين 1982 و 1984، قبلما يولّي، ما بين 1984 و 1986، سفير د لمغريب ف لميريكان.

مات ف يناير 2022، ؤ تّدفن ف مقبرة سيدي حمزة ف رّباط.

## مصادر

تصنيف:زيادة 1934
تصنيف:وفيات 2022
تصنيف:سياسي مغريبي
تصنيف:وزير مغريبي
تصنيف:ديپلوماسيين مغاربا
تصنيف:ناس تزادو ف الرباط
تصنيف:ناس توفاو ف الرباط
تصنيف:مقالات فيها مصدر و علاين 3000 بايت
حاراكة (فيزيك)

[تصغير|[موطور و راجل راكب فوق منو ف حالة د حاراكة]]
**لحاراكة** ف لفيزيك هي ظّاهيرة ديال فاش واحد لكسدة كاتبدل بلاصتها فاش كايدوز لوقت. باش نوصفو لحاراكة ف لماط كانخدّمو التكحاز, لمسافة, الڤيكطور د الزربة, لكسيراج, الزربة, ؤ الريفيرونصيال.

لحراكة من جهة اخرى هي نوع من نواع ديال الطاقة. فالفيزيك هاد الطاقة كاتساوي E = {1\over\!2} m \cdot V^2 بحيت m هي الكيلوات لي فديك لكسدة بالكيلوݣرام (kg), و V² هي الزربة باش كاتحرك ديك الكسدة فالنضام لعالمي ديال لعبرات للزربة لي هي شحال من ميترو فكل ثانية (m/s) تكاحزات ديك الكسدة. هاد الطاقة كاتعبر بالجول (Joules).

## مصادر


تصنيف:لفيزيك
جورج سيرافان كولان

**جورج سيرافان كولان** (مزيود ف 4 يناير 1893، مات ف 24 يناير 1977) باحت و ديپلوماسي، توارخي و عالم د لفيلولوجيا فرانساوي لي كان خدم بزاف على لّوغة لعربية، تّقافة لمغريبية و دّاريجة.

خدا ديپلومات ف 6 د لّوغات هوما لعربية لفصيحة، لعربية لمشرقية، تّركية، لفارسية، لماليزية، و لّوغات لحبشية. كان ؤستاد د لّهجات لمغاربية ف لمدراسة د لّوغات شّرقية مابين 1927 و 1963.

عندو مجموعة د لكتوبا، شي وحدين منهوم طرجمات من لعربية و لّهجات ديالها ل لفرانساوية. قادّ تا ديكسيونير د دّاريجة لي كيتسما "موعجام كولان".

## كاريير
كولان جا لمرة لّولة ل لمغريب ف 1918، ب طلب من لجينيرال ليوطي، باش يخدم موطرجيم. مابين 1919 و 1921 كان تصيفط ف مهمة ف لمؤسسة لفرانساوية د لأركيولوجيا لمشرقية ف لقاهرة ف مصر، ولاكين بقا تابع ل سّلطة د لحماية لفرانساوية على لمغريب. ف 1921، بدا كيخدم معا وزارة لخارجية لفرانساوية، ؤ ستامر ف سّلك دّيپلوماسي بشكل متوازي معا نّشاط لأكاديمي ديالو. داز من شحال من منصب أكاديمي، تا ولّا مودير ديال لمعهد لعالي ديال دّراسات لمغريبية ف 1958. بزاف د طّالابا كانو تتلمدو على يدّيه.

كان كيسافر بزاف مابين رّباط ؤ پاري، ؤ شارك ف أبحات معا باحيتين فرانساويين ف لمغريب، بحال هينري طيراس ؤ إڤاريست ليڤي پروڤونصال. من 1921، كان ديجا بدا كيجمع بزاف د لماطيرييل على دّاريجة لمغريبية، لي عندها علاقة ب لمزايا لّوغاوية ديالها، لكلمات، و لحجّايات و لقيصاص الشعبية. مورما شد تّقاعود ديالو، بقا كيتعاون معا لمعهد د دّراسات و لأبحات د تّعريب ف رّباط.

## أعمال
لمكتابة لوطنية لفرانساوية دايرة كاطالوݣ فيه 74 بحت ؤ كتاب نشرهوم جورج كولان. بزاف د لأعمال ديال كولان جمعاتهوم، طرجماتهوم ؤ عاودات نشراتهوم لباحيتة لمغريبية زكية عراقي سيناصر.
### أبحات منشورة
* 
* 
* 
* 
* 

### كتوبا
* 
* 
* 
* 
* 
* 
* 
* 

## مصادر

## لمزاود
* لكتوبا ديال جورج كولان ف ݣووݣل بوكس
* منشورات ديال كولان ف ݣاليكا

تصنيف:داريجة
تصنيف:زيادة 1893
تصنيف:وفيات 1977
تصنيف:أكاديميين فرانساويين
تصنيف:توارخي فرانساوي
تصنيف:ديپلوماسي فرانساوي
تصنيف:ناس توفاو ف باريز
تصنيف:مقالات فيها مصدر و 3000 بايت
لعربية لفصيحة

هادي صفحة د التوضيح، كلمة **لعربية لفصيحة** يمكن يكونو عندها هاد لمعاني:

* لعربية لكلاسيكية: لعربية لمعيارية لي كانت مخدّمة من لقرن 7 تال لقرن 19.
* لعربية لفصيحة الجديدة: لعربية لمعيارية لي طوّروها ليسانيين ف لمشرق من لقرن 19.

## شوف تا
* لعربية

تصنيف:صفحة توضيح
لعربية لفصحى

**لعربية لكلاسيكية** ؤلا **لعربية لقرآنية** ؤلا شي مرات **لعربية لفصيحة** هيّا شكل من شكال لعربية لي تخدّمات كا لوغة معيارية ديال لأداب و دّولة مابين لقرن 7 ميلادي ؤ لقرن 19. هاد لّوغة خدات لفورما لمعيارية ديالها سيرتو ف لعهد لأموي و لعهد لعباسي، ؤ كانت مخدّمة ف لكتابات و لمراسلات رّسمية من بزاف د لأنضيما لي حكمو ف لأندلس، شمال إفريقيا، و شّرق لأوسط. لعربية لكلاسيكية هيّا لّوغة طّقسية ديال لإسلام، حيت مكتوبين بيها نّصوص لأساسية ديالها لي هوما لقرآن و سّنة و لأحاديت.

لوصف تّفصيلي لّولاني د لعربية لكلاسيكية دارو عالم د لّوغات لفارسي سيبويه ف كتابو لي سميتو "لكتاب"، لي شرح فيه لڭرامير و لمزايا د لعربية، ب ليعتيماد على لقرآن، شّيعر لعربي، و شي وحدين من لبدو لي كان واتق بلي كيهضرو ب عربية نقية.

لعربية لفصيحة جّديدة هيّا بنت لعربية لكلاسيكية، ؤ مخدّمة دابا كا لوغة رسمية ف بزاف د لبلدان ديال شمال إفريقيا و شّرق لأوسط، و ف نّشرات د لخبار، جّورنالات، و لإعلام بشكل عام.

وخا لموعجام د لعربية لفصيحة جّديدة فيه بزاف د زّيادات، و لأساليب ديالها مختالفين على لعربية لكلاسيكية، كيبقاو لڭرامير و لمزايا لفونيتيكية و لفونولوجية ديالهوم متطابقين، ولاكين لمعيار جّديد كيخدّم غير طرف من شّكال نّحوية لي مومكينة ف لعربية لكلاسيكية. ف لبلدان لهاضرة ب لعربية ماكاينش تمييز كبير بين لعربية لكلاسيكية و لعربية لفصيحة جّديدة، ؤ بجوج بيهوم كيتسمّاو "لعربية لفصيحة" (ب لعربية **).

## مصادر


تصنيف:لوغات
تصنيف:لوغات عربية
تصنيف:مقالات فيها مصدر و 3000 بايت
وودرو ويلسون

**توماس وودرو ويلسون** (بلينݣليزية: **Thomas Woodrow Wilson**)،(تولد ف 28 دجنبر 1856 ف ڤيرجينيا - مات ف 3 فبراير 1924 ف واشينطون) كان أستاد و باحت و سياسي ميريكاني. كان هو الرئيس تمنية و عشرين ديال لميريكان، و حكم لبلاد من 1913 ل 1921.

ويلسون كان هو الرئيس اللي دخّل لميريكان للحرب لعالمية لولة ف 1917، و شجع بزاف لفكرة د لعصبة د لأمم، اللي هي لأصل د لأمم لمتحدة د دابا. بسباب هاد لمجهودات اللي دار ربح لجائزة د نوبل د السلام 1919. واخا هاكاك، بزاف د الناس كانو كينتاقدوه حيت كان تيشجع التفراق لعنصري بين لبويض و لكوحل، و كان تيعاون تا كلو كلوكس كلان.
## مصادر

## لمزاود
link=https://commons.wikimedia.org/wiki/Category:Woodrow_Wilson?uselang=ary|20x20px تقدر تزيد شوف بزاف د تّصاور و لمعلومات ديال '''''وودرو ويلسون''''' ف ويكيميديا كومنز.


تصنيف:زيادة 1856
تصنيف:وفيات 1924
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:ناس توفاو ف واشنطن
تصنيف:مقالات فيها مصدر و علاين 3000 بايت
عمر دخوش

**عمر دخوش** (مزيود ف 1952، مات ف 6 يناير 2022) موغني و مومتيل مغريبي. كان من لمؤسسين ديال فرقة تݣادة د لموسيقا شّعبية، ؤ كانت عندو تجارب بزاف ف لكتابة، تّلحين، لغنا، لعب لألات د لموسيقا، ؤ تا تّمتيل لمسراحي.

توفا دخوش صباح نهار لخميس ف سبيطار محمد سّادس ف بوسكورة بعدما عانا مدة طويلة من لمرض، و كان تحت تنفس صطيناعي قبل لوفاة ديالو. محمد دخوش هوّا تالت عضو لي فقداتو فرقة تݣادة، بعد محمد اللوز ف 2019، و مصطفى منافع ف 2015.

## أعمالو
### لموسيقا
* يعلم الله آش كاين (أغنية)

### لمسرح
* حجر و طوب
* دّربالة
* دّعدوع
* نوفيسة

## مصادر

تصنيف:زيادة 1952
تصنيف:وفيات 2022
تصنيف:مومتيل مسراحي مغريبي
تصنيف:مغني مغريبي
تصنيف:ناس توفاو ف بوسكورة
لقتيلة د مهسا أميني

تصغير|مهسا أميني
ف 16 شتنبر 2022 توفات **مهسا أميني**، لي معروفة تا ب سميت **جينا أميني**، لي هيّا شابة كردية إيرانية تعرّضات ل تّعديب من طاراف لبوليس د لأخلاق لإيراني، بعدما تشدات حيت ماكانتش لابسة لحيجاب مزيان، ؤ ماتت موراها ف سّبيطار، غالباً بسباب ضربات على رّاس.

لبنت لي فعمرها 22 عام، و لي أصلها من مدينت ساݣيز، كانت ف زيارة ل خوها ف طهران، ملي شدّوها لبوليس. لألاف د نّاس تجمعو ل لݣنازة ديالها، ؤ لوفاة ديالها أدّات ل حتيجاجات ف عشرات د لمدون لإيرانية بحال طهران، إصفاهان، مشهد، ؤ ساݣيز، لي تجرحو فيها لمئات، تّعتاقلو كتر من 1500 واحد، و ماتو فيها كتر من 215 واحد، منهوم 27 دري صغير، ل حد سّاعة.

لبيان رّسمي ديال لبوليس و سّلطات لإيرانية كيݣول بلي جاتها سكتة قلبية، ؤ بلي ماتت ف كوما يوماين موراها. شّهود د لعيان ب لموقابيل ݣالو بلي لبوليس ضربوها بزاف على راسها، ؤ ردخوه ليها معا جّنب ديال طونوبيلة د لبوليس، حيت ردّات على سّبان و لمعيور ديالهوم. لكلينيك لي دّاوها ليها كانت دارت پوسط ف إنسطاݣرام تݣال فيه بلي كانت ديجا توفّات دماغياً ملي وصلات ل عندهوم، ولاكين هاد لپوسط تّحدف من بعد من لپلاطفورم. مجموعة د لهاكرز لإيرانيين قدرو يجبدو سّكان د رّاس ديالها، لي على حساب خوبارا طبيّين كيبيّن تهريسة ف لقلقولة ديالها، ؤ نزيف د دّم فوسط رّاس.

ف 17 شتنبر 2022، بداو حتيجاجات كبار لي نتاشرو ف بزاف د لمناطق د إيران، و خلّفو شلّا قتلى و جرحى و كتر من 20000 مْعتاقل، عدد منهوم تّحكم عليهوم ب لإعدام.

## مصادر

تصنيف:إيران
تصنيف:وفيات 2022
تصنيف:جريمة
تصنيف:مقالات فيها مصدر و 3000 بايت
تصنيف:حتيجاجات د مهسا أميني
أپل ميوزك

**أپل ميوزك** (ب )،  هوّا سربيس ؤنلاين د لموسيقا ؤ لڤيديو علا حساب طّلب طوّراتو شركة أپل. يقد فيها يختار خدايمي موسيقى لي عجباتو على تيليفون ديالو، فيها سربيس حتى د قنوات د رّاديو، منها قناة بيتس 1 و هي ؤنديريكت ف أنتيرنيت ف كتر من 100 دولة على مدار ليوم، سّربيس خرج ف 8 يونيو 2015 و طلقوه ف 30 يونيو 2015 ف 100 دولة. لخدايميا جّداد كيعطيوهم فلول على تلت شهورا فابور، قبل مايبدا يخلّص ب شّهر. سّربيس خدا شعبية سريعة، و فين طلقوها وصلات لـ10 ملاين خدايمي ف ستّ شهور لّولة، و وصلت ل60 مليون خدايمي ف يونيو 2019.

## مصادر

## مزاود
سيت رسمي

تصنيف:شركة
تصنيف:سيت ميريكاني
تصنيف:لموسيقا
نايكي

**نايكي** ؤلا **نايك** هي شركة ميريكانية كتخرج لحوايج و صبابط و لماطيرييل ديال سّپور. تأسّسات شركة نايك ف 25 يناير 1964، و سميتها كانت ف لبدية كانت بلو ريبونسبورتس ، علي يد باورمان و فيليپ نايت، و غيرو سمية ل نايك ف عام 1978. شّركة خرجات سميتها من رّبة د النصر ليونانية لقديمة Nike.

نايكي كاتسوّق لمنتوجات ديالها ب سميتها، ؤ تا سميت ماركات خرة ، بحال: كولهان، هيرلي إنترناشونال، كونڤيرس إنك، و أمبرو.

كتعتابر شركة نايك أغلى ماركة ف عالم. و كتزين لماركة ديالها تريكوات أشهر لفراقي د لكورة دّولية بحال: إف سي برصلونة، إنتر ميلان، پاري سان جيرمان، أتليتيكو مدريد، نادي تشيلسي، طوطنهام هوتسپور. زيادة على لمنتخبات لوطنية بحال: لبريزيل، النݣليز، فرانسا، لبرطقيز، هولاندا، الساعودية، كوريا لجانوبية، لميريكان.

## مصادر


تصنيف:شركة ميريكانية
تصنيف:شركة متعددة الجنسيات
ثيودور روزڤلت

**ثيودور روزڤلت جينيور** (بلينݣليزية: **Theodore Roosevelt Jr.**)،(تولد ف 27 أكتوبر 1858 ف نيويورك - مات ف 6 يناير 1919 ف نفس لمدينة) كان عسكري و توارخي و كتاتبي و سياسي ميريكاني. كان هو الرئيس ستة و عشرين ديال لميريكان، و حكم لبلاد من 1901 ل 1909. كان هو لحاكم د نيويورك من 1898 ل 1900. هو أصغر واحد حكم ميريكان ف التاريخ ديالها، كان ف عمرو 42 ملي تقتل الرئيس ويليام ماكينلي و جا بلاصتو.

ف لوقت ديال روزڤلت بدا بني ديال لقناة د پاناما، و هو اللي حبس لحرب ما بين روسيا و الجاپون. ف 1906 ربح لجائزة د نوبل د السلام.
## مصادر

## لمزاود
link=https://commons.wikimedia.org/wiki/Category:Theodore_Roosevelt?uselang=ary|20x20px تقدر تزيد شوف بزاف د تّصاور و لمعلومات ديال '''''ثيودور روزڤلت''''' ف ويكيميديا كومنز.


تصنيف:زيادة 1858
تصنيف:وفيات 1919
تصنيف:رايس د الولايات المتاحدة د ميريكان
تصنيف:ناس ربحو جايزة نوبل
تصنيف:بيوغرافيا د رجال
تصنيف:ناس تزادو ف نيو يورك
تصنيف:مقالات فيها مصدر و علاين 3000 بايت
تصنيف:فرانكلين روزڤيلت
زكية عراقي سيناصر

**زكية عراقي سيناصر** (مزيودة ف 8 غشت 1948) باحيتة ؤ ؤستادة جاميعية مغريبية ف لّانڭويستيك. عندها مجموعة كبيرة د لأبحات و لمنشورات، سيرتو متعلّقة ب لأعمال ديال جورج سيرافان كولان، بحال لحجّايات لمغريبية ؤ دّيكسيونير د كولان ديال دّاريجة.

عندها دوكتورا د لّانڭويستيك من صّوربون، ؤ كاتقري ف جامعة محمد لخامس أڭدال، ف رّباط. كاتسيّر لمكتب د صّوسيولانڭويستيك ف لمعهد د دّراسات و لأبحات د تّعريب، ؤ أسّسات لجمعية لمغريبية د الترات اللوغاوي (أمپارتيل).

## كتوبا
* 
* 
* 
## مصادر

## لمزاود
* منشورات ديالها ف ڭووڭل بوكس

تصنيف:زيادة 1948
تصنيف:أكاديميين مغاربا
تصنيف:مقالات فيها مصدر و 3000 بايت
كراكوڤ

**كراكوڤ** (ب لپولونية **Kraków**) تاني أكبر مدينة، ؤ وحدة من أقدم لمدون ف پولونيا ؤ لعاصيمة لقديمة ديالها تال 1596. لمدينة جات على واد ڤيستولا، ؤ تأسسات ف لقرن 7 لميلادي. كراكوڤ كانت مركز إشعاع تقافي ؤ فني كبير ف پولونيا، ؤ كاتّعتابر من أجمل لمدون ف ؤروپا. لمدينة لقديمة د كراكوڤ كانت أول موضع دخل ل لّيستة د ليونيسكو د تّرات لعالمي. دابا ساكنين فيها علاين 780,000 واحد.

سّكنة ف كراكوڤ بدات من لفترة د لحجر، ؤ ف جوايه عام 985 ميلادية دكرها واحد لبيّاع أندلسي سميتو إبراهيم بن يعقوب، ل لمرة لّولة ف تّاريخ، كا مركز تيجاري موهيم. ف لبدية د لقرن 20، فاش بانت لجمهورية لپولونية تّانية، تّبناو فيها جامعات ؤ مراكز تقافية، شّي لي زاد كرّس لمكانة تّقافية ديالها. ف لحرب لعالمية جّاوجة كان فيها لملّاح د ليهود لي منّو كانو كيتسيفطو نّاس ل لموعتقلات د لإبادة بحال أوشڤيتس و پلاشوڤ. لمدينة وخا داكشي ماتعرّضاتش ل تدمير كبير.

## مصادر


تصنيف:پولونيا
صوفتوير

[تصغير|[بليندر (صوفتوير)|بليندر، صوفتوير ب مصدر محلول د رّسيم لڭرافيك ب 3 د لأبعاد.]]
**صّوفتوير** ولا **لّوجيسيال** (ب لنݣليزية: **Software**؛ ب لفرانساوية: **Logiciel**) هو مجموعة ديال لپروݣرامات د لورديناطور كايجيو ب التوتيق ؤ لبيانات ديالهم. هادشي ف لموقابيل ديال لهاردوير لي كايطبق لأوامير تاع الصوفتوير ؤ كايدير لخدمة.
## مصادر
جابدية

[تصغير|رسمة فنّية ديال [محفر كحل|محفّر كحل كيجبد لمادة من نجمة]]
**الجابدية** (ب ، ب لعربية **الجاذبية**) ف لفيزيك هيّا قوة أساسية ديال طّبيعة، من بين لقوى رّبعة لأساسيين، لي كاتخلي لكسدات لمادية **تجبد** بعضياتها ب مفعول لكتلة ديالها. هاد لمفعول يقدر ينطابق تا على كسدات ماشي مادية لي عندها طاقة، بحال لفوطونات ديال شّعا.

لجابدية هيّا أضعف قوة أساسية ديال طّبيعة، حيت ضعف 10^{38} مرّة من لقوة نّووية شّديدة، 10^{36} مرّة من لقوة نّووية ضّعيفة، و 10^{29} مرة من لقوة لكهرمغناطيسية. هادشي كيفسّر علاش لقوة د لجابدية ماكاتبانش مابين كسدات صغار بحال طّبالي ؤلا بنادم، لي عملياً ماكيجبدوش بعضياتهوم حيت كاتكون ضعيفة بزاف، ولاكين كاتبان على لمستوى ديال كسدات فلكية لي عندها كتلات كبيرة بحال لكواكب ؤلا نّجوم ؤلا لمجرات، و كاتحدد لحاراكة ؤ ضّوران ديالها على بعضياتها. لقوة د لجابدية، ف لحالة ديال نّجوم و لمحفّرات لكحلين، تقدر توصل باش تحني شّعا براسو. ف لحالة ديال لمحفّرات لكحلين لي كاتكون عندهوم كتلة خيالية، تا شّعا مايقدرش يفلت من لجابدية ديالهوم.

فوق لأرض، بنادم كيحس ب تّأتير ديال لجابدية ب لوزن ديال لحوايج لي هوّا تعبير على لقوة د لأرض لي كاتجبدهوم ل عندها. كاين تأتير أخور هوّا ديال لمارية طّالعة ؤ لحسيبة ف لبحر (ب لعربية **المد و الجزر**) لي كيطراو بمفعول لجابدية ديال لقمر.

أول واحد معروف بلي وصف لجابدية بشكل ماطيماتيكي هوّا لفيزيسيان إسحاق نيوتن، لي قادّ هاد لمتساوية ديال قانون نيوتن د لجابدية لكونية:

F = G \frac{m_1 m_2}{r^2}

بحيت F كاتمتّل لقوة د لجابدية، m_1 و m_2 كيمتّلو لكتلات ديال لكسدات لي كيجبدو بعضياتهوم، r هيّا لبعودية ؤلا لمسافة بيناتهوم، و G هيّا تّابتة د لجابدية لي لقيمة ديالها كاتساوي 6.674 \times 10^{-11}m^3 kg^{-1} s^{-2}

## مصادر


تصنيف:لفيزيك
تصنيف:مقالات فيها مصدر و 3000 بايت
تصنيف:مقالات ب عناوين فيها نيولوجيزم
لكتلة (تحالف سياسي)

تصغير|400px|لكتلة ديموقراطية ف لحملة نتيخابية د 2011.
**لكتلة** هو تحالف سياسي بين تلاتة ديال لأحزاب مغريبية: حيزب ستيقلال، تيحاد شتيراكي د لقوات شعبية ؤ حيزب تقدم ؤ شتيراكية. هاد تحالف تأسس ف لول ب سميت **لكتلة لوطنية ** ف 27 يوليوز 1970 بين حيزب ستيقلال ؤ تيحاد لوطني د لقوات شعبية كا جبهة باش تعارض تبديلات دستورية لي تطبقات قبل من نتيخابات تشريعية د 1970. هاد تحالف عاود تشكل ف ماي 1992 ب سميت **لكتلة ديموقراطية **ب لأحزاب لي كاينين دابا ب زيادة على منضمة لعمل ديموقراطي شّعبي ؤ تيحاد لوطني د لقوات شعبية، ؤ لي كلهم كانو ف لمعارضة قبل ما تشكل لحوكومة لولة د عبد الرحمان ليوسفي.

مور نتيخابات تشريعية د 1997، قررو تيحاد لوطني د لقوات شعبية ؤ منضمة لعمل ديموقراطي شّعبي يبقاو ف لمعارضة، ؤ خرجو من تحالف، هاكا خلاو تلاتة د لحزاب لخرين يشكلو لكتلة ؤ يشاركو ف لحوكومة.

شارك تّحالف ف بزاف د لحوكومات مورما عاود تشكل، من بينهم حوكومات ليوسفي ب جوج (من 1998 حتال 2002)، لحوكومات بجوج د دريس جطو (2002 تال 2007)، ؤ حوكومة عباس لفاسي (2007 تال 2012).

ف 2011، تفكك تّحالف مورما قرر حيزب ستيقلال ؤ حيزب تقدم ؤ شتيراكية يشاركو ف لحوكومة د لعدالة ؤ تنمية لي ربح نتيخابات تشريعية، ف لوقت لي تيحاد شتيراكي خرج ل لمعارضة.

قبل من نتيخابات د 2016 ؤ 2021، تدارو محاولات باش تعاود تحيا لكتلة والاكين ماصدقوش.

## مصادر

تصنيف:حيزب سياسي مغريبي
تصنيف:مقالات فيها مصدر و 3000 بايت
تصنيف:تأسيسات د 1970 ف لمغريب
ڭروڤر كليڤلاند

**ستيفن ڭروڤر كليڤلاند** (بلينݣليزية: **Stephen Grover Cleveland**)،(تولد ف 18 مارس 1837 - مات ف 24 يونيو 1908 ف نيوجيرسي) كان محامي و سياسي ميريكاني. كان هو الرئيس تنين و عشرين، و ربعة و عشرين ديال لميريكان، و حكم لبلاد جوج مرّات، من 1885 ل 1889، و من 1893 ل 1897. كليڤلاند هو الرئيس لوحيد ف التاريخ د ميريكان اللي حكم لبلاد جوج مرات ما متابعينش.

لوقت اللي حكم فيه كليڤلاند تعرف بمشاكل ديال لإقتصاد و إضرابات وقعو ف لبلاد، و هو اللي خلاه يكون من الروايس اللي ما كانوش شعبيين، واخا بزاف قالو عليه باللي كان راجل معقول وباغي يخدم.
## مصادر

## لمزاود
link=https://commons.wikimedia.org/wiki/Category:Grover_Cleveland?uselang=ary|20x20px تقدر تزيد شوف بزاف د تّصاور و لمعلومات ديال '''''ڭروڤر كليڤلاند''''' ف ويكيميديا كومنز.


تصنيف:زيادة 1837
تصنيف:وفيات 1908
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:عوام 1880 ف الولايات المتاحدة د ميريكان
تصنيف:عوام 1890 ف الولايات المتاحدة د ميريكان
بنجامين هاريسون

**بنجامين هاريسون** (بلينݣليزية: **Benjamin Harrison**)،(تولد ف 20 غشت 1833 ف أوهايو - مات ف 13 مارس 1901 ف إنديانا) كان محامي و عسكري و كتاتبي و سياسي ميريكاني. كان هو الرئيس تلاتة و عشرين ديال لميريكان، و حكم لبلاد من 1889 ل 1893. هو لحفيد ديال الرئيس التاسع د ميريكان، ويليام هينري هاريسون، اللي كان من لباوات السبعة اللي أسسو لميريكان.

ف لوقت اللي حكم فيه هاريسون، دخّل ستة د لولايات جداد للبلاد، و قاد لبحرية لميريكانية. دار تا قتراح باش لأفارقة لميريكانيين يبداو يصوتو، و لكن ما دازش. ف لإنتخابات د 1893، خسر هاريسون حيت تزادت الضريبة ف لوقت اللي حكم فيه، و كانو بزاف د لإتهامات للحكومة ديالو بالرشوة.
## مصادر

## لمزاود
link=https://commons.wikimedia.org/wiki/Category:Benjamin_Harrison?uselang=ary|20x20px تقدر تزيد شوف بزاف د تّصاور و لمعلومات ديال '''''بنجامين هاريسون''''' ف ويكيميديا كومنز.


تصنيف:زيادة 1833
تصنيف:وفيات 1901
تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:مقالات فيها مصدر و 3000 بايت
عيون أم الربيع

وصلة=//upload.wikimedia.org/wikipedia/commons/thumb/d/df/عيون أم الربيع.jpg/306px-عيون أم الربيع.jpg|تصغير|306x306بك|عيون أم ربيع
وصلة=//upload.wikimedia.org/wikipedia/commons/thumb/7/79/أكواخ على ضفاف عيون أم الربيع بالأطلس المتوسط.jpg/305px-أكواخ على ضفاف عيون أم الربيع بالأطلس المتوسط.jpg|تصغير|305x305بك|لعشاش في منطقة عيون أم الربيع
وصلة=//upload.wikimedia.org/wikipedia/commons/thumb/2/27/مقهى بمنطقة عيون أم الربيع خلال فصل الصيف.jpg/305px-مقهى بمنطقة عيون أم الربيع خلال فصل الصيف.jpg|تصغير|305x305بك|مقهى بمنطقة عيون أم الربيع خلال فصل الصيف**عيون أم** **ربيع**، بلاصة طبيعية ف لمغريب، كاينة فجيهة بني ملال خنيفرة، إقليم خنيفرة، جماعة أم ربيع، بين لمدينة د أزرو و لمدينة د خنيفرة ف لأطلس لمتوسط، هاد لبلاصة الطبيعية هي بزاف ديال لعيون دلما لي مجهدة، و مجموعة ف بلاصة وحدة، و لعدد ديالها 47 عين، 40 منها حلوة، و7 مالحين، زيد على هادشي، لمنطقة فيها شلال مالح، عندو رواج سياحي كبير، تحت منو تكونات ضاية صغيرة بسباب الجهد باش تايطيح لما. هاد لبلاصة هي لمنبع لكبير ديال واد أم ربيع، تاني أكبر واد ف لمغريب، و لي لمصب ديالو كاين ف مدينة أزمور على لمحيط لأطلسي. زيادة على ڭاع هادشي، هاد لبلاصة فيها مغارة تايجري لما ف لقاع ديالها، هاد لمغارة جهزوها الناس د لمنطقة باش يوليو يستتمروها ف سّياحة. لإرتفاع ديال هاد لبلاصة 1300 ميترو تقريبا على لمستوى د لبحر، و تايطيح فيها خير ربي ديال التلج ف شتا.

## لموقع
هاد لبلاصة ديال عيون أم ربيع كاينة بين بزاف ديال لمدون و الدواور لي ف جّبل، بحال مدينة مريرت ؤ خنيفرة ؤ أزرو ؤ عين اللوح ؤ زاوية إفران، بعيدة على لمدينة ديال خنيفرة ب 46 كيلوميتر، و على مدينة أزرو ب 57 كيلوميتر، و على مدينة مريرت ب 29 كيلوميرت، و كادوز عليها طّريق لإقليمية نمرة 7311 سّياحية، لي تادوز تا على معالم طبيعية وحدة خرة بحال أڭلمام (ضاية) أزيزا و ضاية ويوان، ؤ هي منطقة شبعانة غابة، ب لخصوص الشجر ديال لبلوط لخضر و لأرز د لأطلس، وسط لأطلس لمتوسط.

## سياحة
عيون أم ربيع هي بلاصة سياحية معروفة ف لمغريب، ب لخصوص ف صّيف. ناس ديال لمنطقة أغلبهم تايعيشو من سّياحة لي ستتمرو فيها، ف لوطيلات و دّيور لمفروشة ديال لكرا، او لقهاوي وسناكات وريسطورات ولبازرارات. أما جناب ديال لواد دارو فيه لعشاش مفرشين بزرابي تقليدية، تايكريوهم لسياح باش يستمتعو ب لما. هاد لبلاصة معروفة ب لأكلة ديال طّاجين لي كايتحط معا أتاي.
## سكان
نّاس ديال هاد لمنطقة من لأمازيغ د لأطلس لمتوسط، و لّوغة لي منتاشرة هي لّوغة لأمازيغية، و بعدها الداريجة لمغريبية.

## لهيدرولوجية
هاد لمنطقة فيها فرشة مائية مزيانة، لما ديالها حلو، لكن لبنية لجيولوجية د لمنطقة فيها لحجر د لملحة، تايملحو لما د لعيون لي تايدوز عليهم.

## لمعريض د تّصاور

فيشي:منابع عيون أم الربيع خنيفرة المغرب.jpg
فيشي:أم الربيع.jpg
فيشي:منابع أم الربيع.jpg
فيشي:شلال أم الربيع.jpg
فيشي:منابع ام الربيع بالمغرب.jpg
فيشي:تدفق مياه أم الربيع.jpg
فيشي:ام الربيع.jpg
فيشي:منابع ام الربيع.jpg
فيشي:منبع عيون أم الربيع.jpg
فيشي:Oum rabiaa ام الربيع.jpg
فيشي:Chellal oum alrrabia.jpg
فيشي:الاستراحة في الطبيعة.jpg
فيشي:جمال منابع واد ام الربيع.jpg
فيشي:Sources d'Oum Rabii é.JPG
فيشي:بيوت قصب.jpg
فيشي:جبل شاهق في الاطلس.jpg
فيشي:Cabins at the springs of Oum Errabia.jpg|لقطة من عيون أم ربيع


## مصادر

تصنيف:لمغريب
تصنيف:مقالات فيها مصدر و 3000 بايت
لحسين لميلودي

**لحسين لميلودي** (مزيود ف 1945 ف صّويرة، مات ف 15 شتنبر 2022 ف رّباط) فنان تشكيلي مغريبي. كيتّعتابر من أكبر رّسّامين لمغاربا، من جيل أحمد الشرقاوي، فريد بلكاهية و الجيلالي الغرباوي، ؤ أصلو من مدينة الصويرة. كان تّهوس ب رّسيم ملي كان ف عمرو 5 سنين.

لّوحات ديالو، لي عندها طابع تجريدي ؤ مستوحية من تّقافة د رّيف لمغريبي، تعرضات ف لمغريب ؤ على برّا. خدا جوايز على لأعمال ديالو، منّها جايزة لمدراسة لوطنية د لفنون زّوينة ف پاري، ؤ وشّحو لماليك محمد سّادس ب وسام لكفاءة لفكرية عام 2004. لأعمال ؤ سّيرة د لميلودي تدرجو ف طّبعة تّالتة ديال كتاب Who’s who in Graphic Design لي كان صدر ف سويسرا.

## مصادر

تصنيف:زيادة 1945
تصنيف:وفيات 2022
تصنيف:رسام مغريبي
تصنيف:ناس تزادو ف الصويرة
تصنيف:ناس توفاو ف الرباط